“A trecut la Domnul în această dimineaţă Împăratul Iulian Rădulescu. Dumnezeu să mângâie familia îndoliată”, a scris, pe Facebook, Dorin Cioabă.

Întrebat de ce a murit Împăratul Iulian, Dorin Cioabă a spus că ştie că era foarte bolnav. „Ştiu că a fost internat şi cred că de luni e acasă. Era foarte bolnav, avea probleme cardiace”, a declarat corespondentului MEDIAFAX Dorin Cioabă.

Surse medicale au confirmat pentru MEDIAFAX că Iulian Rădulescu a fost internat şi, la cererea familiei, a fost externat în urmă cu câteva zile.

Autointitulatul împărat al romilor avea 79 de ani, s-a autoproclamat "împărat al romilor de pretutindeni" cu numele Iulian I şi s-a încoronat la 9 august 1993.